
HOTĂRÂRE NR.87 /2025
privind aprobarea prelungirii, prin act aditional nr. 1 a 
Contractului de concesiune nr.299/11218/01.06.2005 încheiat între Municipiul Vulcan și C.N.T.E.E. TRANSELECTRICA S.A.-SUCURSALA DE TRANSPORT CRAIOVA(STT Craiova)

           Consiliul Local al Municipiului Vulcan, întrunit în ședința ordinară din data de 29.05.2025,

         Analizând Proiectul de hotărâre nr. 86/1/7/22.05.2025 și Referatul de aprobare                                               nr. 86/1/8/22.05.2025 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind aprobarea prelungirii, prin act aditional nr. 1 a 

Contractului de concesiune nr.299/11218/01.06.2005 încheiat între Municipiul Vulcan și C.N.T.E.E. TRANSELECTRICA S.A.-SUCURSALA DE TRANSPORT CRAIOVA(STT Craiova),
         Având în vedere Raportul nr. 85/1/9/22.05.2025  al Serviciului ADPP, din cadrul aparatului de specialitate al Primarului municipiului  Vulcan,
      În baza avizului Comisiei de specialitate „Juridică și de disciplină”, înregistrat  sub                          nr. 90/1/10/29.05.2025  a Consiliului local Vulcan;             

         Având în vedere:

- Hotărârea Consiliului Local nr. 80/2005 privind concesionarea prin atribuire directă a unui teren aparținând domeniului public, în suprafață de 97,1mp, necesar extinderii clădirii „Punct de supraveghere exploatare LEA 220KV Paroșeni-Tg.Jiu Nord”, situată în zona de agrement “Pasul Vulcan” , 
- Adresa nr.18766/08.04.2025 a C.N.T.E.E. Transelectrica S.A.-Sucursala de transport CRAIOVA(S.T.T.Craiova) prin care se solicită prelungirea Contractului de concesiune nr.299/11218/01.06.2005;
În conformitate cu prevederile:

- art. 1777 și următoarele din Noul Cod Civil; 

- CAP.III art. 3.2. din Contractul de concesiune nr.299/11218/01.06.2005;
În temeiul  art. 129, alin. (2) lit. c), alin. (6),  lit. a), art. 136 , alin. (1), art. 243,  alin. (1),  lit. a) din O.U.G nr. 57/2019 privind Codul administrativ, cu modificările și completările ulterioare;

HOTĂRĂŞTE:
        Art.1 (1) Se  aprobă  prelungirea,  prin  act  aditional nr. 1,  a  duratei  contractului de concesiune nr.299/11218/01.06.2005, prevăzut în anexa la prezenta hotărâre.

       (2) Prelungirea   contractului   de  concesiune menţionat   la  alin.(1)·   se   va face  pentru o perioadă de 10 ani,  începând  cu data de 07.06.2025 până la data de 07.06.2035 .
        Art.2 Se împuternicește primarul municipiului Vulcan, dl. Merișanu Cristian-Ion  să semneze Actul adițional.
        Art.3 Împotriva prevederilor prezentei hotărâri se poate face contestaţie în conformitate cu prevederile Legii nr. 554/2004 privind contenciosul administrativ, cu modificările şi completările ulterioare.
         Art.4Prezenta hotărâre se comunică Prefectului  judeţul Hunedoara, primarului municipiului Vulcan, Serviciului administrarea domeniului schiabil, SADPP, C.N.T.E.E. Transelectrica S.A.-Sucursala de transport CRAIOVA(S.T.T.Craiova) şi se aduce la cunoştinţă publică.

Municipiul Vulcan, 29.05.2025

               PREŞEDINTE DE ŞEDINŢĂ:                  CONTRASEMNEAZĂ :  SECRETAR GENERAL

                 CONSILIER  FARKAS LORIANA                                      ROGOBETE MIHAELA
              Această hotărâre  fost adoptată cu    următoarele voturi:
            Total consilieri locali:18

             Prezenți:18

             Pentru  : 18

             Împotrivă:0

             Abțineri:0

